《秋晓登沧浪亭呈宋中丞》
清代·顾贞观

初日上东南，林亭空宿翳。草香珠露重，的皪侵衣袂。

唱杳曲池菱，吟馀小山桂。犹闻遗翰墨，但惜沉碑碣。

望古情已深，怀贤感亦系。由来澹荡人，别作流传计。

翕赩贱原尝，虚徐狎庄惠。谁陪飞盖游，属和高文丽。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。